YPS û YPS-JIN derheqê hêrişanê dewleta tirke de eşkerayîyêke daye. Eşkerayîye de bale ameye antene hêrişanê îqtîdarê AKP-MHPyî yê vera kurdan û şehîdgehan û wina ame vatene: ''Dewleta tirke dişmenîya nasname, ziwan, kultur û goranê kurdan kena. ''
YPS û YPS-JIN kişîyayîşê Bariş Çakanî zî vist vîrî û vat: ''Bariş Çakan û Adana de ciwanêko rojawanij seba ke kurd ê ameyî kiştene. Dewleta tirke her ca de nîjadperestîye kena. Ganî şarê kurdî her ca de vera na nîjadperestîye xo ver bidê. Têkoşîno heqdar ê şaran pê xoverdayîşî do ser bikewo. Bêvengîya seba qirkerdişanê dewleta TCyî hemkarîya ci ya. Şarê kurdî ganî pê xopawitişî cewabê nê hêrişan bido. Pê metodanê tewr radîkalan ma do hesabê nînan bipersê. Ma do her ca de faşîzm vindarnê, hesabê faşîzm û kolonyalîzmî bipersê. Ma do qesasê qirkerdişan bigêrê. Ma do qesasê Bariş Çakanî bigêrê.
Ma venga pêro yewinanê Vakurê Kurdîstanî û metropolanê Tirkîya danê ke vera faşîzmê TCyî û nîjadperestîye têkoşîn geş bikerê û hemleya qesasî xurt bikerê.''
